b"\n_START_ARTICLE_\nFrancis Beaufort\n_START_SECTION_\nBiografi\n_START_PARAGRAPH_\nBeaufort var i slekt med Hugenottene, som flyktet fra Frankrike etter massakren kjent som Bartolomeusnatten og til slutt slo seg ned i Irland. Francis' far, Daniel Augustus Beaufort, var sogneprest i Navan, og det var i Irland at Francis ble f\xc3\xb8dt. Han sluttet p\xc3\xa5 skolen og dro til sj\xc3\xb8s da han var fjorten \xc3\xa5r, men tilegnet seg selv tilstrekkelig med kunnskap til \xc3\xa5 kunne nyte selskapet til noen av de st\xc3\xb8rste forskerne (f.eks. Herschel, Airy, Babbage) i sin tid._NEWLINE_Da Beaufort var femten \xc3\xa5r, led han skipbrudd p\xc3\xa5 grunn av et mangelfullt sj\xc3\xb8kart og sto i fare for \xc3\xa5 d\xc3\xb8 av sult. P\xc3\xa5 grunn av denne hendelsen ble han besatt av hvor viktig utdanning og utviklingen av n\xc3\xb8yaktige sj\xc3\xb8kart var for de som risikerte liv og lemmer til sj\xc3\xb8s._NEWLINE_Han m\xc3\xb8nstret p\xc3\xa5 et handelsskip som tilh\xc3\xb8rte Det britiske ostindiske kompani, og steg i gradene (under napoleonskrigene) fra offiser under oppl\xc3\xa6ring (eng:midshipman) til l\xc3\xb8ytnant (eng. Lieutenant), orlogskaptein (eng. Commander) og kommand\xc3\xb8r (eng. Captain) i den britiske marinen. N\xc3\xa5r han ikke var p\xc3\xa5 jobb, brukte Beaufort tiden til \xc3\xa5 lodde dybden, observere stjernene for \xc3\xa5 bestemme lengde- og breddegrad, og m\xc3\xa5le opp kystlinjer. Resultatene hans ble samlet i nye sj\xc3\xb8kart._NEWLINE_I 1811-1812 bes\xc3\xb8kte og utforsket Beaufort s\xc3\xb8rlige del av Anatolia og lstedfestet mange klassiske ruiner. Hans arbeid ble avbrutt (ved Ayas, n\xc3\xa6r Adana) av et angrep av tyrkere p\xc3\xa5 mannskapet p\xc3\xa5 b\xc3\xa5ten hans. Han fikk et alvorlig skudds\xc3\xa5r i hoften. Han returnerte til England og tegnet kartene selv, og gav i 1817 ut sin bok Karamania; eller en \xc2\xabkortfattet beskrivelse av Lilleasias sydkyst og levningene etter antikken\xc2\xbb.\n_START_SECTION_\nArbeid som hydrograf\n_START_PARAGRAPH_\nI 1829 ble Beaufort ansatt som hydrograf i en alder av 55 (pensjonsalder i de fleste administrative stillinger) i British Admiralty og ble der i 25 \xc3\xa5r, lenger enn sine forgjengere eller etterf\xc3\xb8lgere. Han forvandlet kartavdelingen fra et lite oppbevaringssted til den til da beste oppm\xc3\xa5lings- og kartleggingsinstitusjonen i verden. Enkelte av grafene hans er fremdeles i bruk 200 \xc3\xa5r etter at han lagde dem._NEWLINE_I l\xc3\xb8pet av hans tjenestetid ble det store astronomi-observatoriet ved Greenwich, England, og Cape of Good Hope, Afrika, lagt under Beauforts administrasjon. Beaufort ledet noen av de store maritime ekspedisjonene og eksperimentene i den perioden. I \xc3\xa5tte \xc3\xa5r ledet Beaufort Arctic Council under dets s\xc3\xb8kning etter utforsker, Sir John Franklin, som forsvant i sin siste polarekspedisjon for \xc3\xa5 lete etter den legendariske Nordvestpassasjen._NEWLINE_Som styremedlem av Royal Society, Royal Observatory, og Royal Geographic Society (der han var en av grunnleggerne), brukte Beaufort sin posisjon og prestisje som forsker til \xc3\xa5 opptre som \xc2\xabmellommann\xc2\xbb for mange forskere p\xc3\xa5 sin tid. Beaufort representerte forskere innen geografi, astronomi, oseanografi, geodesi og meteorologi ovenfor det regjeringskontor, hydrografikontoret, som kunne st\xc3\xb8tte deres forskning. Beaufort anbefalte blant annet Charles Darwin som naturalist p\xc3\xa5 FitzRoys ekspedisjon til Gal\xc3\xa1pagos\xc3\xb8yene._NEWLINE_Etter mye motstand oppn\xc3\xa5dde Beaufort regjeringsst\xc3\xb8tte for Antarktis-ekspedisjonen 1839\xe2\x80\x931843 av James Clark Ross for omfattende m\xc3\xa5linger av terrestrisk magnetisme, koordinert med tilsvarende m\xc3\xa5linger i Europa og Asia. (Dette tilsvarer International Geophysical Year i dag.)_NEWLINE_Beaufort promoterte utviklingen av p\xc3\xa5litelige tidevannstabeller rundt den britiske kyst og motiverte tilsvarende forskning for Europa og USA. Sammen med vennen og forskerkollegaen William Whewell vant Beaufort st\xc3\xb8tte fra Duke of Wellington til \xc3\xa5 utvide det rekordstore antallet p\xc3\xa5 200 kystvaktstasjoner i Storbritannia. Beaufort ga entusiastisk st\xc3\xb8tte til sin venn, den anerkjente kongelige astronomen, matematiker George Airy, i \xc3\xa5 gjennomf\xc3\xb8re en historisk periode med m\xc3\xa5linger ved Greenwich og Good Hope observatoriene._NEWLINE_Beaufort engasjerte seg ogs\xc3\xa5 politisk for regjeringens administrasjon og forfremmelse for sj\xc3\xb8offiserer. Rettigheter til avansement i offentlige stillinger ble vedtatt i 1848, og han ble kjent som Sir Francis Beaufort._NEWLINE_Beaufort l\xc3\xa6rte opp Robert FitzRoy som tok midlertidig kommando over forskningsskipet HMS \xc2\xabBeagle\xc2\xbb etter at kapteinen begikk selvmord. Da FitzRoy ble gjeninnsatt som Commander for den ber\xc3\xb8mte andre ekspedisjon med Beagle, anmodet han Beaufort \xc2\xabthat a well-educated and scientific gentleman be sought\xc2\xbb som deltaker p\xc3\xa5 ekspedisjonen. Beauforts unders\xc3\xb8kelser ledet til en invitasjon til Charles Darwin som ved senere oppdagelser formulerte sin evolusjonsteori i verket The Origin of Species._NEWLINE_Beauforts omfattende korrespondanse med 200+ brev og journaler inneholdt deler skrevet i personlig cipher, som hans biograf desiffrerte og publiserte for f\xc3\xb8rste gang. Beaufort endret Vigen\xc3\xa8re cipher ved \xc3\xa5 reversere cipher alfabetet; den resulterende varianten er oppkalt etter ham._NEWLINE_Han d\xc3\xb8de den 17. desember 1857 i en alder av 83 i Hove, Sussex, England. Han er gravlagt i kirkeg\xc3\xa5rden til St John ved Hackney, London, hvor hans grav fremdeles kan bes\xc3\xb8kes."